شه‌فه‌ق نيوز/ شانه‌ى ره‌سانن ئه‌منى ئاشكراى ده‌سگيركردن خوه‌ينيشانده‌ره‌يگ كرد ك ده‌مانچه‌يگ وه‌بى بويه‌ له‌ به‌غداى پايته‌خت.
شانه‌ى ره‌سانن له‌ به‌ياننامه‌يگ وت: مه‌فره‌زه‌يل وه‌ڕيه‌وبه‌رايه‌تى گشتى هه‌واڵيگرى و ئاسايش تويه‌نستنه‌ خوه‌ينيشنده‌ره‌يگ له‌ جاده‌ى سه‌عدون/ مه‌يدان نه‌سر ده‌سگير بكه‌ن ك ده‌مانچه‌يگ كلۆك وه‌پى بويه‌و ته‌قه‌ له‌ هيزه‌يل ئه‌منى و خوه‌ينيشانده‌ره‌يل كردگه‌و ته‌سليمى وه‌ فه‌رمانده‌يى به‌غدا كرياگه‌ ئه‌را له‌وه‌رگرتن رێ وشوون ياسايى ده‌رهه‌قى و هه‌واڵه‌كردنى ئه‌را دادگا.
جى باسه‌، له‌ خوه‌ينيشانداينه‌يل ئمڕوو دو خوه‌ينيشانده‌ر كوشيان و ده‌يان كه‌سيش زه‌خمدار بوين له‌ ئه‌نجام غاز ئه‌سررشن وه‌ره‌و روێ خوه‌ينيشانده‌ره‌يل له‌وه‌ختيگ ك هه‌وڵ ئه‌وه‌ دان بچنه‌ ناو ناوچه‌ى سه‌وز له‌ ناوڕاس به‌غدا.
